กลุ่ม KTIS ต้อนรับผู้ว่าฯ นครสวรรค์คนใหม่ นำชม “ไบโอคอมเพล็กซ์”
กลุ่ม KTIS ต้อนรับ “ชยันต์ ศิริมาศ” ผู้ว่าราชการจังหวัดนครสวรรค์คนใหม่ พร้อมคณะนำชม “นครสวรรค์ไบโอคอมเพล็กซ์”
กลุ่ม KTIS ต้อนรับ “ชยันต์ ศิริมาศ” ผู้ว่าราชการจังหวัดนครสวรรค์คนใหม่ พร้อมคณะนำชม “นครสวรรค์ไบโอคอมเพล็กซ์”
21 ต.ค. 2564

นายประพันธ์ ศิริวิริยะกุล ประธานเจ้าหน้าที่บริหาร ดร.ดารัตน์ ศิริวิริยะกุล วิภาตะกลัศ รองประธานเจ้าหน้าที่บริหาร รวมถึงคณะผู้บริหาร กลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS ร่วมต้อนรับ นายชยันต์ ศิริมาศ ผู้ว่าราชการจังหวัดนครสวรรค์คนใหม่ พร้อมคณะ ในโอกาสเข้ารับฟังบรรยายสรุปและเยี่ยมชมโรงงานของกลุ่ม KTIS โดยเฉพาะโครงการนครสวรรค์ไบโอคอมเพล็กซ์ (NBC)  ซึ่งเป็นไบโอคอมเพล็กซ์แห่งแรกของประเทศไทย ดำเนินการภายใต้บริษัทร่วมทุน ระหว่าง กลุ่ม KTIS และ GGC ในสัดส่วน 50 ต่อ 50 ในนามบริษัท จีจีซี เคทิสไบโออินดัสเทรียล จำกัด หรือ GKBI  บนเนื้อที่กว่า 2,000 ไร่ ในตำบลหนองโพ อำเภอตาคลี จังหวัดนครสวรรค์
โดยโครงการ NBC นี้ สอดรับกับแนวนโยบายของรัฐที่ส่งเสริมเศรษฐกิจชีวภาพ (Bioeconomy) อันเป็นประโยชน์กับเศรษฐกิจโดยรวมของประเทศ ซึ่งไม่ใช่เพียงความภาคภูมิใจของชาวจังหวัดนครสวรรค์ แต่เป็นความภาคภูมิใจของคนไทยทั้งประเทศ